4. Ansøgning fra [adresse]. om kommunegaranti for lån til 
finansiering af diverse anlæg (Åben)
Tidl. politisk behandling
Forventet sagsgang      ØK, BY
Lovgrundlag
Bek. om kommunernes låntagning og meddelelse af 
garantier m.v., Varmeforsyningsloven, 
Kommunalfuldmagtsreglerne, EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af en byggekredit på 10,0 mio. kr.
Byggekreditten skal finansiere udgifterne i forbindelse med konvertering fra naturgas til fjernvarmeforsyning 
i boligområderne [adresse], [adresse], Teglparken, Hagenstrupvej i Ulstrup og [adresse] og 
yderområderne i Bjerringbro.
Da forbrugerne i både Ulstrup og Bjerringbro får gavn af konverteringen og der anvendes ens takster, 
garanterer både Favrskov Kommune og Viborg Kommune for lånefinansieringen. Kommunegarantien på i 
alt 56,1 mio. kr. fordeles mellem Favrskov Kommune og Viborg Kommune ud fra antal forbrugere i 
henholdsvis Ulstrup (565) og Bjerringbro (2.592). Det svarer til en andel til Favrskov Kommune på 17,9 % 
(10,0 mio. kr.).
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdernes afslutning.
Gudenådalens Energiselskab A.m.b.a. ønsker, at byggekreditten og det endelige lån optages i 
KommuneKredit, og det kræver, at Byrådet giver kommunegaranti for både byggekreditten og den endelige 
lånefinansiering. 
 
Der søges om kommunegaranti til optagelse af en byggekredit med en trækningsret på 10,0 mio. kr. (56,1 
mio. kr.) og en aktuel rentesats på 3,94 % p.a. og herefter en konvertering til et fastforrentet lån på 10,0 
mio. kr. (56,1 mio. kr.) med en løbetid på 30 år og en aktuel rentesats på 3,20 %.  
 
Anlægsarbejderne påbegyndes i 2024 og forventes afsluttet i 2026.
VURDERING
[adresse] kan ifølge Varmeforsyningsloven og kommunalfuldmagtsreglerne give en 
kommunegaranti for lån optaget af varmeværker. Kommunegarantien påvirker ikke kommunens egen 
adgang til at optage lån, og kommunen skal heller ikke foretage en deponering af likvide midler.
       
Favrskov Kommune skal i henhold til lovgrundlaget opkræve Gudenådalens Energiselskab A.m.b.a. en 
garantiprovision hvert år af restgælden på lånet.
 
[adresse]: EMN-2024-00517
Dok-ID: 3674774
Sagsbehandler: lfri
Byråd
19. marts 2024  19:00
Garantiprovisionens størrelse afhænger af, hvilken kreditvurdering Gudenådalens Energiselskab A.m.b.a. 
kan opnå. Virksomheder med en stærk betalingsevne og lav økonomisk risiko skal, i henhold til EU’s 
statsstøtteregler, som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået Gudenådalens Energiselskab A.m.b.a.’s regnskaber, likviditetsbudget og 
[adresse] prisstatistikker for sammenligning af priser med varmeværker i området og på 
landsplan. Herudover har gennemgangen omfattet udviklingen af Gudenådalens Energiselskab A.m.b.a.’s 
priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
Energiselskab A.m.b.a. er lav. Den årlige garantiprovision fastsættes derfor til 0,40 %. Det foreslås, at der 
først opkræves garantiprovision for den endelige finansiering.
 
Gudenådalens Energiselskab A.m.b.a. oplyser, at projekterne ikke påvirker taksterne. 
Favrskov Kommune har godkendt projektforslagene vedrørende boligområderne i Ulstrup og Viborg 
Kommune har godkendt projektforslagene vedrørende boligområdet [adresse] og yderområderne i 
Bjerringbro. 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til Gudenådalens Energiselskab A.m.b.a. 
Den samlede restgæld udgør pt. 19,4 mio. kr.
 
En årlig provision på 0,40 % af restgælden på det nye lån på 10,0 mio. kr. vil det første år medføre en 
indtægt til Favrskov Kommune på ca. 40.000 kr. Indtægten vil falde i takt med, at [adresse] 
Energiselskab A.m.b.a. afdrager på lånet. Renter og afdrag på lånet opkræves af KommuneKredit direkte 
ved [adresse].
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune 
stiller kommunegaranti for en byggekredit og den efterfølgende konvertering til et fastforrentet lån på 
10,0 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 12. marts 2024:
Fraværende: Ingen
Indstilles godkendt. 
Byrådet, 19. marts 2024:
Fraværende: Joakim Krogh
Godkendt. 
Bilag

Ansøgning om kommunegaranti fra [adresse]. (3674784)
